شەفەق
نیوز/ فەرماندەیی پولیس واست، ئمڕوو دووشەممە، دەسگیرکردن کابرایگ راگەیان خوەشک خوەی
کوشتیە، وەبی زانستن هووکارەیل.
پولیس
لە بەیاننامەیگ رەسیە ئاژانس شەفەق نیوز وت: دویای رەسین خەوەر لە تەرم ژنیگ لە تەمەن
٣٨ ساڵان لە خەسەخانەی کەرامە ناوڕاس شار کووت، وەکوتپڕ وە سەرپەرشتیاری فەرماندەی
پولیس پارێزگای واست لیوا روکن محمد قاسم ئەلفەهەد، تیم کارکردن دروس کریا، لەژیر فەرمان
ئەفسرەیل لێکوڵینەوە وبەش بەڵگەیل تاوانی، وە بەشداریکردن وەڕێەوبەرایەتی هەواڵی و
ئاسایش نیشتمانی ئەرا رەسین وە بندروس رویداوەگە، و دویای وەشکین تەرمەگە زەخم لە سەری
دیار بوی، و دویای گردەوکردن زانیاری و بەڵگە، دەرکەفت ک مردنی وە کردەوەی کەسیگ بویە،
ک تیمەگە دەسکردە کارەیلی تا رەسیە تاوانکارەگە، و دەسگیر کریا، و دەرکەفت ک برای قوربانیەگەس،
و وەزوان خوەی ئاشکرا کرد ک وە پارچە ئاسنیگ کوشتیەسەی.
